system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Crăsanii de Jos, Ialomița?
assistant
Crăsanii de Jos (în trecut, Fundu Crăsani) este un sat în comuna Balaciu din județul Ialomița, Muntenia, România.

La sfârșitul secolului al XIX-lea, satul purta numele de Fundu Crăsani și era reședința comunei Fundu Crăsani din plasa Ialomița-Balta, județul Ialomița. Comuna era formată din satele Crăsanii de Sus, Fundu-Crăsani și Vadu Pietros, avea 1484 de locuitori, și în ea funcționau 3 biserici și 3 școli rurale mixte.

În 1931, satul a luat numele de Crăsanii de Jos, iar comuna a cărei reședință era s-a numit Crăsani. Ea avea în compunere satele Crăsanii de Jos, Crăsanii de Sus și Copuzu.

În 1950, comuna a trecut în subordinea raionului Lehliu, din regiunea Ialomița și apoi (după 1952) din regiunea București. În 1968, ea a revenit la județul Ialomița, reînființat, dar comuna Crăsani a încetat să mai existe, fiind inclusă în comuna Balaciu.

Note 

Crăsanii de Jos, Balaciu